Andreassen vokste opp på Moelv. Som trettenåring begynte han å ta timer hos fløytisten Torkil Bye i Oslo. Senere ble han student ved Norges musikkhøgskole, der han fikk Ørnulf Gulbransen som lærer. Han studerte videre med Andreas Blau i Berlin og med Auréle Nicolet i Basel. Debutkonserten fant sted 1995 i Universitetets aula med et sammensatt orkester under ledelse av Antonio Papano og med Rikskonsertenes debutstøtte.